Electric Light Orchestra
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Electric Light Orchestra er ei britisk poprockgruppe som ofte forkortes til ELO. De skilte seg ut ved å ha instrumenter som fiolin og cello i besetningen, og opp gjennom 1970-årene hadde de stor suksess med sin melodiøse, «klassisk» arrangerte popmusikk.
Gruppa ble dannet i Birmingham i 1970 av Roy Wood (født 1946), Jeff Lynne (født 1947) og trommeslageren Bev Bevan (født 1944), som den gang fortsatt var medlemmer av The Move. Låtskriverne og vokalistene Wood og Lynne trakterte en rekke instrumenter.Verken det progrock-aktige debutalbumet The Electric Light Orchestra (1971) eller oppfølgeren ELO 2 (1973) ble store suksesser, men ga bandet britiske hits med 10538 Ouverture (1972) og Roll Over Beethoven (1973). Wood hadde imidlertid sluttet i 1972 for å satse på rockebandet Wizzard og etter hvert en solokarriere. Fast keyboardist ble da Richard Tandy (født 1948), og bassist i 1974–1983 var Kelly Groucutt (1945–2009). ELO benyttet seg av diverse fiolinister og cellister inntil 1978, hvorpå Tandys synthesizer preget sounden mer og mer.Lynne ledet ELO i en stadig mer kommersiell retning, og ble belønnet med de store hitene Showdown (1973), Can't Get It Out Of My Head (1974), Evil Woman (1975) og Strange Magic (1976). Tredjealbumet On The Third Day (1973), Eldorado (1974) og Face The Music (1975) slo an i USA, og fra og med A New World Record (1976) var ELO verdensstjerner, takket være kjempehits som Livin' Thing, Rockaria!, Telephone Line, Turn To Stone, Mr. Blue Sky, Sweet Talkin' Woman, Wild West Hero, Shine A Little Love, The Diary Of Horace Wimp, Don't Bring Me Down og Confusion/Last Train To London.ELO solgte enorme mengder av dobbeltalbumet Out Of The Blue (1977) og oppfølgeren Discovery (1979). Soundtracket Xanadu (1980), Time (1981) og Secret Messages (1983) ga dem store hits med I'm Alive, All Over The World, Hold On Tight og Rock 'n' Roll Is King. ELO ble oppløst etter 1986-albumet Balance Of Power. ELO II og comeback Bevan ledet bandet ELO II fra 1989 til 1999, hvorpå Groucutt og andre eks-medlemmer begynte å turnere med ELOs musikk under navnet The Orchestra. Lynne og Tandy reorganiserte ELO i 2001 og ga samme år ut albumet Zoom, men USA-turneen ble avlyst grunnet dårlig forhåndssalg.Høsten 2014 gjorde de imidlertid livecomeback i Hyde Park i London under navnet Jeff Lynne's ELO, og høsten 2015 kom albumet Alone in the Universe. Oppfølgeren From Out Of Nowhere kom høsten 2019. Richard Tandy var med i livebandet i 2014-2016. Jeff Lynne Jeff Lynne er også en anerkjent plateprodusent, og har blant annet samarbeidet med George Harrison, Roy Orbison og Tom Petty. I 1988 slo disse fire samt Bob Dylan seg sammen til supergruppa Traveling Wilburys, som ga ut albumene Volume One (1988) og Vol. 3 (1990).Lynne har gitt ut soloalbumene Armchair Theatre (1990), Long Wave (2012) og Mr. Blue Sky: The Very Best Of Electric Light Orchestra (2012). Han har dessuten produsert folk som Dave Edmunds, Paul McCartney, Ringo Starr, Del Shannon og Bryan Adams samt The Beatles' comebacksingler Free As A Bird (1995) og Real Love (1996). Les mer i Store norske leksikon popmusikk rock Eksterne lenker Jeff Lynne's ELO